दीदी मड़ई में रस्से पर जोर आजमाइश, कबड्डी में भी लगाया दम
भास्कर न्यूज | भानुप्रतापपुर
महिला शक्ति संगठन की महिलाओं ने गुरुवार को कन्हारगांव में दीदी मड़ई का आयोजन किया। इस दौरान महिलाओं ने एकता के साथ आगे बढ़ने व एक-दूसरे के सुख-दुख में मदद करने की शपथ ली। कार्यक्रम से पहले महिलाओं ने भानुप्रतापपुर बाजार, गोंडवाना भवन, यादव भवन से अलग-अलग रैली निकाली। रैली भानुप्रतापपुर के मुख्य चौक पर पहुंची, जहां से सभी एक साथ कार्यक्रम स्थल के लिए रवाना हुए।
कार्यक्रम के मुख्य अतिथि विधायक मनोज मंडावी ने महिलाओं के अधिकार व शक्ति पर बात करते हुए उद्देश्य के लिए बढ़-चढ़कर काम करने कहा। महिलाओं को शराब के खिलाफ आवाज उठाने कहा। शिक्षा के क्षेत्र में जागरूक होने की अपील की। विधायक ने महिला शक्ति संगठन के नवनिर्मित भवन का लोकार्पण किया। भवन में पानी, शौचालय, स्नानागार आदि के लिए पांच लाख रुपए देने की घोषणा की। कौशल्या उइके ने संगठन की पिछले साल की उपलब्धियों व आगामी कार्यक्रमों की जानकारी दी। ग्राम डोंगरकट्टा की महिलाओं ने स्वास्थ्य व जैविक खेती के बारे में नाटक से जानकारी दी। सहभागी समाजसेवी संस्था की अध्यक्ष बसंत यादव ने देसी बीज का उपयोग व धान श्री विधि की जानकारी दी। कार्यक्रम में जिला पंचायत अध्यक्ष सुभद्रा सलाम, जनपद अध्यक्ष रामबाई गोटा, टिकेश्वरी साहू, बीरेंद्र ठाकुर, राजेश तिवारी, सुनील पाढ़ी, विभिन्न महिला समूहों की 2500 से अधिक महिलाएं और सरकारी विभागों के अधिकारी-कर्मचारी शामिल हुए।
जागरूकता की शपथ ली : कार्यक्रम में उपस्थित महिलाओं ने सभी महिलाओं को उनके अधिकार दिलवाने और स्वच्छता को लेकर शपथ ली। इस दौरान संगठन में विकासखंड की अन्य महिलाओं को भी जोड़ने का संकल्प लिया गया।
महिलाओं के बीच स्पर्धा
महिलाओं के लिए कबड्डी, रस्सी खींच व गिलास दौड़ आदि प्रतियोगिताओं का आयोजन किया गया। इसमें बंधन तोड़ो प्रतियोगिता सबसे रोचक रही। इसका उद्देश्य समाज के विविध बंधनों में से एक बंधन को तोड़ना था। प्रतियोगिता में आकर्षक और सोचयुक्त बंधन तोड़ने वाली महिला को पुरस्कृत किया गया। प्रतियोगिता में रंगोली और रैली में महिलाओं ने अपने कल्पना से सजाकर लाए गए बैनरों को भी शामिल किया। इसमें उत्कृष्ट रंगोली व बैनर को पुरस्कृत किया गया।
भानुप्रतापपुर। दीदी मड़ई में रस्सा खींच में जोर आजमाईश करती महिलाएं।
प्रतियोगिता
hin_Deva bho_Deva hin_Deva hin_Deva hin_Deva hin_Deva hin_Deva hin_Deva mai_Deva